APROBACIÓN DAS BASES DE ADMISIÓN NO CENTRO DE DÍA DO CENTRO PRÍNCIPE FELIPE PARA O CURSO 2015-2016.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 13/02/2015)

A Xunta de Goberno desta Deputación, na súa sesión ordinaria do 6 de febreiro de 2015, adoptou, entre outros, o acordo de aprobar as bases de admisión no Centro de Día de Príncipe Felipe para o curso 2015/2016: Tendo en conta o disposto na Lei 13/2008, de 3 de decembro, de servizos sociais de Galicia (DOG 18/12/2008), e mais o Decreto 329/2005, de 28 xullo, (DOG 16/8/2005) polo que se regulan os centros de menores e os centros de atención á infancia, a Deputación de Pontevedra conta no Centro Príncipe Felipe cun centro de día, servizo que, co acollemento residencial diúrno dos rapaces, procura preservar e potenciar a integración familiar natural como primeiro e principal recurso de protección, ademais de garantir as súas necesidades básicas. Menores de entre 4 meses e 16 anos procedentes de familias que necesiten dun apoio diario e puntual para completar a formación e atención dos seus fillos. Para isto contamos con: O Centro de Día de Príncipe Felipe, en función das prestacións que lles ofrecerá ós menores beneficiarios, rexerase polas modalidades de “Atención de día básica” e “Atención de día integral”, que inclúen as seguintes prestacións: Atención de día básica: Atención de día integral: Tendo en conta o disposto na Orde de 3 de xullo de 2000 (DOG núm.141), pola que se aproba o contido mínimo do Regulamento de réxime interior de centros de atención á primeira infancia pertencentes á Consellería de Familia e Promoción de Emprego, Muller e Xuventude, o horario máximo de permanencia dos nenos no centro será, con carácter xeral, de 8 horas diarias, agás causas excepcionais e convenientemente xustificadas. O Centro disporá dun servizo básico de manutención para os menores, con cobertura alimenticia e hixiénica. Ademais, proporcionaranse os recursos de carácter psicoeducativo necesarios cos que conta esta institución. Os nosos esforzos centraranse nos seguintes apartados: De 4 a 18 meses 10 prazas De 18 meses a 3 anos 20 prazas De 3 a 7 anos 40 prazas De 8 a 16 anos 50 prazas O número de prazas por tramo de idade poderá variar en función do número de solicitudes, dos ingresos decretados pola Consellería de Traballo e Benestar e doutras necesidades de uso das instalacións do Centro Príncipe Felipe por parte da Deputación. Situación económica: Dobre do SMI ou superior 0 puntos Entre o SMI e o dobre 1 puntos SMI ou inferior, ata o 75 % 2 puntos Inferior ó 75 % do SMI 3 puntos 50 % do SMI ou inferior 4 puntos Situación socio-familiar: Nai ata 3 puntos Pai ata 3 puntos Fillos ata 2 puntos Pola condición de familia monoparental 3 puntos No caso de minusvalías, trastornos psicolóxicos e outras é imprescindible achegar informes. Non se aceptarán os seguintes casos: O prazo de presentación abrirase o día seguinte ó da publicación das bases no Boletín Oficial da Provincia de Pontevedra (BOPPO) e ata o 14 de marzo do 2015. A solicitude presentarase debidamente cuberta no Rexistro xeral da Deputación, de luns a venres, de 8:30 a 14:30 horas e de 17:00 a 19:00 horas, e os sábados de 9:00 a 13:00 horas. Na administración do Centro Príncipe Felipe, na Oficina de Información ó Cidadán do organismo provincial ou a través da web www.depo.es. 986 804 100, extensión 41024 A valoración das solicitudes, así como todas as cuestións que se poidan derivar da interpretación das bases, realizaraa cada curso escolar a Comisión de baremación e admisión do Centro Príncipe Felipe, composta polo coordinador xeral, o xefe de sección, os directores dos centros, traballadores sociais e psicólogos. O presidente da Deputación, en base á valoración das solicitudes efectuada pola citada Comisión, ditará unha resolución acordando a relación de menores que van ser admitidos no centro de día durante o curso 2015/2016, así coma os non admitidos e as causas da súa exclusión. A citada resolución esgota a vía administrativa. Os interesados poderán interpoñer un recurso potestativo de reposición ante o presidente da institución provincial no prazo dun mes a partir do día seguinte ó da súa notificación (artigos 107 e 117 da Lei 30/1992, de 26 de novembro, modificada pola Lei 4/1999, de 13 de xaneiro) ou ben, directamente, un recurso contencioso-administrativo ante o xulgado correspondente de Pontevedra segundo o disposto no artigo 8 da Lei 29/1998, de 13 de xullo, Reguladora da xurisdición contencioso-administrativa, todo iso no prazo establecido no artigo 46 da citada lei. Existe para os menores un período de proba e de adaptación ós centros e ás súas normas; no caso de non cumprilas poderán ser dados de baixa, previo informe dos servizos técnicos do Centro Príncipe Felipe. Ó comezo de cada curso as familias asinarán no Centro un protocolo de compromisos, dependendo das circunstancias que motiven a admisión do menor. Existirá a posteriori unha Comisión de seguimento que valorará durante o transcurso da estancia do menor se os compromisos iniciais son cumpridos. Esta comisión ten a competencia de decidir a continuidade ou non do menor no Centro se os compromisos non son acadados ou non se cumpren. Pontevedra, 6 de febreiro de 2015.—O presidente, Rafael Louzán Abal.—O secretario, Carlos Cuadrado Romay.